News Update: JPMorgan คาด Fed ขึ้นดอกเบี้ย 9 ครั้งติด ครั้งละ 25 bps เริ่มตั้งแต่ มี.ค. รับมือเงินเฟ้อสูงสุดรอบ 40 ปี - FINNOMENA
JPMorgan คาด Fed เตรียมขึ้นดอกเบี้ย 9 ครั้งติดต่อกัน เริ่มตั้งแต่การประชุมครั้งหน้าในเดือน มี.ค. เพื่อรับมือกับปัญหาเงินเฟ้อ
21 ก.พ. 2565

JPMorgan คาด Fed เตรียมขึ้นดอกเบี้ย 9 ครั้งติดต่อกัน เริ่มตั้งแต่การประชุมครั้งหน้าในเดือน มี.ค. เพื่อรับมือกับปัญหาเงินเฟ้อ
JPMorgan และเหล่าธนาคารในวอลล์สตรีทเริ่มมีมุมมองต่อนโยบายการเงินเข้มงวดที่เร็วขึ้นของ Fed หลังเงินเฟ้อสหรัฐฯ พุ่งสูงสุดนับตั้งแต่ปี 1982 โดยก่อนหน้านี้ Goldman Sachs ปรับคาดการณ์ว่า Fed จะขึ้นดอกเบี้ย 7 ครั้งในปีนี้ จาก 5 ครั้งในคาดการณ์เดิม
ทีมนักเศรษฐศาสตร์ของ JPMorgan คาดว่า Fed จะปรับขึ้นดอกเบี้ยครั้งละ 25 bps ในทุกการประชุม 9 ครั้งถัดไป นั่นแปลว่าอัตราดอกเบี้ยจะอยู่ในระดับที่เป็นกลางประมาณ 2.25%-2.5% ภายในต้นปีหน้า
JPMorgan พบ Upside ในการอ่านค่าเงินเฟ้อสหรัฐฯ เดือน ม.ค และยังไม่เห็นแนวโน้มการชะลอตัวลงจากไตรมาสที่แล้ว โดยเงินเฟ้อจะยังคงได้รับแรงกดดันจากการเติบโตที่แข็งแกร่ง แรงกดดันด้านต้นทุน และพฤติกรรมของภาคเอกชน แม้ราคาพลังงานที่พุ่งสูงในปัจจุบันจะค่อยๆ ลดลงไปในที่สุดก็ตาม
JPMorgan กล่าวว่า ความเสี่ยงที่เกิดจากการเปลี่ยนผ่านนโยบายการเงิน รวมถึงการรับรู้ถึงความจำเป็นในการชะลอการเติบโตของ Fed จะส่งผลกระทบต่อสภาวะทางการเงินทั่วโลกและกลายเป็นภัยคุกคามที่สำคัญที่สุดในตอนนี้
รายงานของ JPMorgan เผยแพร่หลัง Charles Evans ประธาน Fed สาขาชิคาโก กล่าวว่า จุดยืนของนโยบายการเงินในปัจจุบันนั้นไม่ถูกต้องและจำเป็นต้องปรับเปลี่ยน เพื่อรับมือกับเงินเฟ้อที่ร้อนแรงที่สุดในรอบ 40 ปี
อ้างอิง: https://www.bloomberg.com/news/articles/2022-02-19/jpmorgan-expects-string-of-nine-straight-fed-rate-hikes?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FED
JPMorgan
News Update
ดอกเบี้ย
เฟดขึ้นดอกเบี้ย
แนวโน้มดอกเบี้ย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA